న్యూఢిల్లీ: ప్రధాని నరేంద్ర మోదీపై ఆర్జేడీ అధినేత లాలూ ప్రసాద్ యాదవ్ తీవ్రస్థాయిలో నోరుపారేసుకున్నారు. 'గంగా మా' (గంగా మాత) పై మోదీ చేసిన వ్యాఖ్యలపై ఆయన వ్యంగ్యాస్త్రాలు సంధించారు. వారణాసిలో మూడురోజులుగా సుడిగాలి ప్రచారం సాగిస్తున్న మోదీ..'గంగా మాత నన్ను వారణాసికి పిలిచింది' అంటూ నినదించడాన్ని లాలూ సోమవారంనాడు ఎద్దేవా చేశారు. చనిపోయినవాళ్లనే గంగ పిలుస్తుందంటూ ఆయన మోదీపై విరుచుకుపడ్డారు. సమాజ్వాదీ పార్టీ-కాంగ్రెస్ తరఫున ప్రచారం కోసం రెండ్రోజులుగా వారణాసిలోనే ఉంటున్న లాలూ, పబ్లిక్ మీటింగ్స్లో పాల్గొంటూ, కార్యకర్తలు, ప్రజలతో మమేకమవుతున్నారు. ఈ సందర్బంగా మీడియాతో ఆయన మాట్లాడుతూ, వారణాసిలో బీజేపీ గల్లంతవుతుందని, ఆ విషయం గ్రహించే మోదీ మూడు రోజుల పర్యటనకు వచ్చారని అన్నారు. దేశాన్ని విభజించాలని మోదీ కోరుకుంటున్నట్టు ఆయన ప్రసంగాలతో తేటతెల్లమవుతోందన్నారు. మోదీ, అమెరికా అధ్యక్షుడు డొనాల్డ్ ట్రంప్ మధ్య ఓ బలమైన పోలిక ఉందని, ఆ ఇద్దరూ ముస్లిం వ్యతిరేకులేనని ఆరోపించారు. యూపీ ఎన్నికల్లో సమాజ్వాదీ-కాంగ్రెస్ కూటమి విజయఢంకా మోగించడం ఖాయమని, ప్రజాభిప్రాయం తెలుసుకున్న తర్వాతే తానీ విషయం చెబుతున్నానని అన్నారు. ఈసారి బీజేపీకి ఘోరపరాజయం తప్పదని లాలూ కుండబద్ధలు కొట్టారు.
newdhilly: pradhaani narendra modeepai argady adhinetha laaluu prasad yadav teevrasthaayilo norupaaresukunnaaru. 'gangaa maa' (gangaa maata) pai modii chesina vyaakhyalapai aayana vyangyaastraalu sandhinchaaru. vaaranaasilo moodurojulugaa sudigaali prachaaram saagistunna modii..'gangaa maata nannu vaaranaasiki pilichindi' antuu ninadinchadaanni laaluu somavaramnadu eddeva chesaru. chanipoyinavallane ganga pilustundantuu aayana modeepai viruchukupaddaaru. samajwadi party-congress tarafuna prachaaram kosam rendrojulugaa vaaranaasiloonae untunna laaluu, pablic meetingslo palgontu, kaaryakartalu, prajalatho mamekamavutunnaru. ee sandarbangaa meediatho aayana maatlaadutuu, vaaranaasilo bgfa gallantavutundani, aa vishayam grahinche modii moodu rojula paryatanaku vacharani annaru. deshaanni vibhajinchaalani modii korukuntunnattu aayana prasamgaalato tetatellamavutondanna. modii, america adhyakshudu donald trump madhya oo balamaina polika undani, aa iddaruu muslim vyatirekulenani aaropinchaaru. up ennikallo samajwadi-congress kootami vijayadanka moginchadam khayamani, prajabhiprayam telusukunna tarvate taanee vishayam chebutunnanani annaru. eesaari beejeepeeki ghoraparajayam tappadani laaluu kundabaddhalu kottaru.